МОЦНЫ ўраган – тарнада — прайшоўся пад вечар у панядзелак па Шаркаўшчынскаму раёну. Ён падняў у паветра кіёск з прадаўцом, палажыў казлавыя краны на чыгуначнай станцыі, разбурыў некалькі помнікаў на могілках, зруйнаваў жывёлагадоўчыя фермы ў адной з гаспадарак, пашкодзіў дзве сотні аднакватэрных і восем шматкватэрных дамоў у райцэнтры і суседніх з ім вёсках. І толькі вялікім цудам абышлося без чалавечых ахвяр. Праўда, трое жанчын з рознымі траўмамі трапілі ў бальніцу.